
REFERAT DE APROBARE 
la proiectul de hotărâre privind  aprobarea realizării investiţiei de interes local PUZ   „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces”  si declararea de utilitate publică a suprafeţei de teren de 114.900 mp., teren   proprietate publică a municipiului Marghita  cu nr. cadastral 105778 , CF 105778 Marghita 

În temeiul art. 6 alin (3) şi art. 30 alin (1) şi (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, prezentul referat de aprobare reprezintă instrumentul de prezentare şi motivare al Proiectului de hotărâre privind  aprobarea realizării investiţiei de interes local PUZ   „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces”  si declararea de utilitate publică a suprafeţei de teren de 114.900 mp., teren   proprietate publică a municipiului Marghita  cu nr. cadastral 105778 , CF 105778 Marghita . 
Prezentul proiect de hotărâre este motivat de ducerea la îndeplinire a Hotărârii Consiliului Local nr. 153 din 31 august 2021 pentru aprobarea încheierii unui protocol de colaborare în scopul dezvoltării reţelei de parcuri industriale în judeţul Bihor. In acest sens am semnat protocolul de colaborare cu Consiliul Judeţean Bihor prin Societatea Agenţia de Dezvoltare Locală Oradea SA al cărui obiectiv este înfiinţarea si in Municipiul Marghita a unui parc industrial . 
         Având in vedere finalizarea demersurilor noastre pentru identificarea unor suprafeţe de teren in vederea infiinţăriiparcului industrial , obiectiv major si de o importanţă  strategică în  dezvoltarea economică a localităţii noastre, pentru a putea asigura transferul în proprietatea publică a UAT Judeţul Bihor a acestui teren , liber de sarcini si cu o situaţie cadastrală clară , cu asigurarea accesului la utilităţi si toate celelalte facilităţi aferente este nevoie de realizarea unui Plan Urbanistic Zonal pe acest teren cu toate procedurile ce se impun atât din punct de vedere al scoaterii din circuitul agricol cât si al introducerii terenului  în intravilanul localităţii  .
 	În acest sens propun Consiliului Local aprobarea prin hotărâre a realizării acestei investitii de interes local care face parte din programul de dezvoltare locală si  judeteană  precum şi declararea de utilitate publică a acestui obiectiv de investitie –Înfiinţarea Parcului Industrial Marghita. 

